เรื่องร้องเรียน: เสนอแนะให้ กทม. ดำเนินการออกข้อบัญญัติหรือกฎให้มีการขึ้นทะเบียนสัตว์เลี้ยง ทั้งเพื่อควบคุมโรค เช่น สุนัข แมว ที่ผู้เลี้ยงจะต้องรับผิดชอบพาไปฉีดวัคซีน และรับผิดชอบหากเกิดเหตุไปทำร้านคน สัตว์ สิ่งของของบุคคลอื่น หากไม่นำมาขึ้นทะเบียน แล้วเจ้าหน้าที่ไปพบเจอ มีสิทธิจับไปดำเนินการต่างๆ ตามกฎหมาย จะดีไหมครับ เพราะทึกวันนี้ มีคนเลี้ยงสุนัข แล้วก็ปล่อยสุนัขมาถ่ายอุจจาระบนทางสาธารณะ แล้วก็มาไม่มาตามเก็บตามกวาด เป็นภาระให้ผม หรือเพื่อนบ้านต้องคอยทำความสะอาด
การดำเนินการของเจ้าหน้าที่: ในส่วนของกรุงเทพมหานครได้มีการออกข้อบัญญัติกรุงเทพมหานคร เรื่อง  การควบคุมการเลี้ยงหรือปล่อยสุนัข พ.ศ. 2548 ซึ่งกำหนดให้เจ้าของสุนัขต้องมีการขึ้นทะเบียนสุนัข,ควบคุมสุนัขไม่ให้ออกนอกสถานที่เลี้ยงโดยปราศจากการควบคุม และเจ้าของสุนัขมีหน้าที่กำจัดสิ่งปฏิกูลอันเกิดจากสุนัขในที่หรือทางสาธารณะ ทั้งนี้ในข้อเสนอแนะที่ท่านแนะนำเรื่องการดำเนินการจับสุนัขนั้นขอแจ้งว่าทางกรุงเทพมหานครได้มีการลงนามความร่วมมือกับองค์กรคุ้มครองสวัสดิภาพสัตว์ ซึ่งมีการจัดตั้งเป็นคณะกรรมการ กรุงเทพมหานครไม่สามารถดำเนินการจับสุนัขได้ทันที ต้องผ่านการพิจารณาจากคณะกรรมการเป็นรายๆไป ทั้งนี้ขอขอบคุณสำหรับข้อเสนอแนะของท่าน ทางสำนักงานเขตจะนำข้อเสนอแนะของท่านเสนอต่อที่ประชุมคณะกรรมการฯต่อไป ขอบพระคุณครับ
ความเห็นของผู้แจ้ง: มีกฎหมายก็หาทางบังคับใช้ให้ได้หน่อยครับ บางบ้านเลี้ยงสุนัข แล้วก็ปล่อยให้มาปล่อยสิ่งปฏิกูลในทางสาธารณะ จึงอยากให้ขึ้นทะเบียนให้ถูกต้อง ถ้าไม่ขึ้นทะเบียนให้จับ และนำไปดำเนินการเลี้ยงหรือหาเจ้าของใหม่ให้ก็ได้
พื้นที่: แขวงคูหาสวรรค์ เขตภาษีเจริญ กรุงเทพมหานคร